
KRETINGOS RAJONO SAVIVALDYBĖS MERAS

POTVARKIS
DĖL TERITORIJŲ PLANAVIMO DOKUMENTO KEITIMO

2026 m. liepos                d. Nr. 
Kretinga

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 249 punktu, Kretingos rajono savivaldybės teritorijos ir jos dalies – Kretingos miesto bendruoju planu, patvirtintu Kretingos rajono savivaldybės tarybos 2021 m. gegužės 13 d. sprendimu Nr. T2-178 „Dėl Kretingos rajono savivaldybės teritorijos ir jos dalies – Kretingos miesto bendrojo plano keitimo patvirtinimo“, ir atsižvelgdamas į planavimo iniciatoriaus gautą prašymą:
1. N u s t a t a u, kad:
1.1. pradedama rengti žemės sklypo (kadastro Nr. 5634/0003:393), Šventosios g. 23, Kretingos m., detaliojo plano, patvirtinto Kretingos rajono savivaldybės administracijos direktoriaus 2008 m. sausio 11 d. įsakymu Nr. A1-12 „Dėl detaliojo plano Šventosios g. 23, Kretingos m., tvirtinimo“ (T00034669), keitimo procedūra;
1.2. planavimo tikslas – teritorijos pertvarkymas, laisvos valstybinės žemės prijungimas, sklypų suformavimas, naudojimo būdų nustatymas, inžinerinei infrastruktūrai reikalingų teritorijų suplanavimas detalizuojant Bendrajame plane nustatytus teritorijos tvarkymo ir naudojimo privalomuosius reikalavimus.
2. P a v e d u Kretingos rajono savivaldybės administracijos direktoriui organizuoti detaliojo plano rengimą. 
3. N u s t a t a u, kad šis potvarkis gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24,  Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Vicemerė,
pavaduojanti savivaldybės merą		Vaida Jakumienė

